चार समितियों में 65 किसानाें ने कराया पंजीयन
समर्थन मूल्य पर गेहूं की खरीदी के लिए बनाए गए केंद्र पर इस बार 65 किसानों के ही पंजीयन हुए है। पिछली बार से संख्या आधी रह गई है। बाजार में अधिक दाम मिलने और नकद राशि मिलने से किसान पंजीयन कराने में रूचि नही ले रहे हैं।
धनोरा स्थित सरकारी समर्थन मूल्य पर खरीदी केंद्र पर पिछले साल 147 किसानों ने पंजीयन कराया था। वहीं मक्का के लिए 2015-16 में 74 एवं 2016-17 के लिए 28 किसानों ने सहकारिता समिति में पंजीयन कराया था। एक भी किसान अपनी मक्का की उपज बेचने नहीं आया। समर्थन मूल्य पर मिलने वाले भाव सहित अन्य परेशानियों के कारण किसान इनमें रुचि नहीं ले रहे हैं। खरीदी केंद्र पर उपज के बदले मिलने वाली राशि खातों में प्राप्त होती है। किसान कर्जदार है तो बेची गई उपज की राशि से कर्ज का पैसा आहरित कर लिया जाता है। इस कारण भी किसान रुचि नहीं ले रहे हैं।
क्षेत्र की चार बड़ी सोसायटी समितियों धनोरा, झिरीजामली, चाचरियापाटी, खुर्माबाद के किसानों के लिए अपनी उपज बेचने के लिए एक ही खरीदी केंद्र है। यहां स्थानीय किसानों के अलावा किसी की समर्थन मूल्य पर उपज बेचने में रुचि नहीं है। झिरीजामली को छोड़ कर चाचरियापाटी, खुर्माबाद की दूरी खरीदी केंद्र से ज्यादा है। यहां के किसानों को अपनी उपज खरीदी केंद्र पर लाने में मुश्किल होती है।
फसल कटाई में जुटे किसान
खेतों में लगी गेंहूं चने की फसल की कटाई के साथ फसल निकालने का दौर जारी है। होली के पहले किसान फसल कटाई में जुट गए हैं। गेंहूं-चने की फसलों की कटाई कर एकत्रित करने के साथ थ्रेशर या अन्य साधनों से निकालने की जुगत में लगे हैं। किसानों ने बताया इस बार गेंहूं चने की फसल अच्छी आई है। अब फसलों के उचित दाम मिलने की उम्मीद है।
थ्रेसर के माध्यम से गेहंू की फसल निकालता किसान।
hin_Deva hin_Deva hin_Deva hin_Deva hin_Deva hin_Deva awa_Deva